
ΑΠΟΦΑΣΕΙΣ 

Ρύθμιση επιμέρους θεμάτων εξυγίανσης προνοιακών 
φορέων, Ν.Π.Ι.Δ. μη κερδοσκοπικού χαρακτήρα.. 1 

Κατάργηση πόρων και διάλυση του Κεφαλαίου Απο- 
ζημιώσεως Φορτοεκφορτωτών (Κ.Α.Φ.) Λιμένος 

Αναγνώριση χρόνου απασχόλησης σε προγράμματα 

λάκων. 3 

Μεταφορά προσωπικού της Δημοτικής Κοινωφελούς 
Επιχείρησης Σκύδρας (ΔΗ.Κ.Ε.Σ.), στο Δήμο Σκύ- 
δρας και το ΝΠΔΔ με την επωνυμία «ΕΦΑΚΠΠ», 
και σύσταση προσωρινών προσωποπαγών θέσε¬ 
ων στο Δήμο Σκύδρας. 4 


ΑΠΟΦΑΣΕΙ Σ 

Αριθμ. Δ28/34026/2522 (1) 

Ρύθμιση επιμέρους θεμάτων εξυγίανσης προνοιακών 
φορέων, Ν.Π.Ι.Δ. μη κερδοσκοπικού χαρακτήρα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.2362/1995 (ΦΕΚ 247/Α'/1995) 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» όπως τροποποιήθηκε και 
συμπληρώθηκε με τα άρθρα 21 και 23 του Ν. 3871/2010 
(ΦΕΚ 141/Α72010). 

2. Τις διατάξεις του άρθρου 9 του Ν.4052/2012, (ΦΕΚ 
41/Α'/2012) περί αρμοδιοτήτων Υπ. Υγείας και Κοινωνικής 
Αλληλεγγύης και Υπ. Εργασίας και Κοινωνικής Ασφάλι¬ 
σης και του άρθρου 56 του Ν.4075/2012, που αφορούν 
στη μεταφορά της Γενικής Γραμματείας Πρόνοιας. 

3. Τις διατάξεις του Π.Δ. 368/1989 «Περί Οργανισμού 
του Υπουργείου Εργασίας και Κοινωνικών Ασφαλίσεων», 
όπως τροποποιήθηκε με τα Π.Δ. 436/1991, Π.Δ. 293/1992 
και το Ν.2224/1994 και ισχύει. 

4. Τις διατάξεις του Π.Δ. 63/2005 «Κωδικοποίηση της νο¬ 
μοθεσίας για την Κυβέρνηση και τα Κυβερνητικά Όργανα». 

5. Τις διατάξεις του Π.Δ. 85/2012 (ΦΕΚ 141/Α72012) 
«Ιδρυση και μετονομασία Υπουργείων, μεταφορά και 
κατάργηση υπηρεσιών». 


6. Το Π.Δ. 86/2012 (ΦΕΚ 141/Α72012) «Διορισμός Υπουρ¬ 
γών, Αναπληρωτών Υπουργών και Υφυπουργών» όπως 
ισχύει. 

7. Την υπ’ αριθμ. 20894/61/2014 (ΦΕΚ 1667/Β72014) από¬ 
φαση «Καθορισμός αρμοδιοτήτων των Υφυπουργών Ερ¬ 
γασίας, Κοινωνικής Ασφάλισης και Πρόνοιας Βασιλείου 
Κεγκέρογλου, Αντωνίου Μπέζα και Ιωάννη Πλακιωτάκη». 

8. Την υπ’ αριθμ. 21513/66/2-7-2014 (ΦΕΚ 1809/Β72014) 
απόφαση «Μεταβίβαση δικαιώματος υπογραφής με 
εντολή Υφυπουργού, στον Γ ενικό Γ ραμματέα της Γ ενι¬ 
κής Γραμματείας Πρόνοιας του Υπουργείου Εργασίας, 
Κοινωνικής Ασφάλισης και Πρόνοιας». 

9. Τ ις διατάξεις των άρθρων 55 και 56 του Ν. 4262/2014 
(ΑΊ14). 

10. Τις διατάξεις του Ν. 4174/2013 (Α'170), «Φορολογικές 
διαδικασίες και άλλες διατάξεις», όπως ισχύουν. 

11. Τις διατάξεις του Ν.Δ. 356/1974 (Α' 90) «Κώδικας 
Εισπράξεως Δημοσίων Εσόδων», όπως ισχύουν. 

12. Τις διατάξεις του Ν. 2646/98 (ΦΕΚ 236/20-10-1998 
Τεύχος Α'). 

13. Τις διατάξεις του Ν.4270/2014. 

14. Τις διατάξεις του Ν.2556/1997. 

Τ ο γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο¬ 
λογισμού, αποφασίζουμε: 

Αρθρο 1 

Πεδίο Εφαρμογής 

Σχέδιο εξυγίανσης, σύμφωνα με τις διατάξεις του άρ¬ 
θρου 55 του Ν.4262/2014, δύνανται να υποβάλλουν όλα 
τα νομικά πρόσωπα ιδιωτικού δικαίου μη κερδοσκοπι¬ 
κού χαρακτήρα, που παρέχουν δευτεροβάθμια κοινω¬ 
νική φροντίδα, όπως αυτή ορίζεται στις διατάξεις του 
Ν.2646/1998 και τα νομικά πρόσωπα ιδιωτικού δικαίου μη 
κερδοσκοπικού χαρακτήρα τα οποία στο καταστατικό 
τους έχουν ως αποκλειστικό σκοπό την οικονομική και 
λειτουργική υποστήριξη νομικών προσώπων ιδιωτικού 
δικαίου που παρέχουν δευτεροβάθμια φροντίδα και τα 
οποία, νομικά πρόσωπα, δεν έχουν πτωχευτική ικανό¬ 
τητα και αντιμετωπίζουν προβλήματα βιωσιμότητας. 

Άρθρο 2 

Υποβολή Σχεδίου Εξυγίανσης 

Τ ο Σχέδιο Εξυγίανσης εκπονείται με ευθύνη των νο¬ 
μικών προσώπων του προηγουμένου άρθρου σύμφωνα 

με τα προβλεπόμενα στο άρθρο 55 του Ν.4262/2014 
και υποβάλλεται σε επτά (7) αντίτυπα στη Διεύθυνση 
Κοινωνικής Αντίληψης και Αλληλεγγύης της Γενικής Δι¬ 
εύθυνσης Πρόνοιας, της Γ ενικής Γ ραμματείας Πρόνοιας 
και ειδικότερα στο Τμήμα Εθελοντισμού και Πιστοποίη¬ 
σης του Υπουργείου Εργασίας Κοινωνικής Ασφάλισης 
και Πρόνοιας. 

Το Τμήμα Εθελοντισμού και Πιστοποίησης διαβιβάζει 
άμεσα από ένα αντίτυπο του Σχεδίου Εξυγίανσης στη 
Γενική Διεύθυνση Οικονομικών, ένα στη Γενική Διεύ¬ 
θυνση Εργασίας του Υπουργείου Εργασίας, Κοινωνικής 
Ασφάλισης και Πρόνοιας καθώς και ένα αντίτυπο στην 
ΕΤΑΔ ΑΕ. 

Η Γ ενική Διεύθυνση Οικονομικών του Υπουργείου Ερ¬ 
γασίας, Κοινωνικής Ασφάλισης και Πρόνοιας εισηγείται 
προς την Γενική Διεύθυνση Πρόνοιας απόψεις και συ¬ 
γκεκριμένους όρους που τυχόν προτείνει να τεθούν 
στο Σύμφωνο Εξυγίανσης εντός 15 ημερών από την 
ημερομηνία παραλαβής του Σχεδίου τα οποία κοινοποιεί 
εντός της ίδιας προθεσμίας και στο φορέα που αιτείται 
τη σύναψη του. 

Ομοίως η Γ ενική Διεύθυνση Εργασίας του Υπουργείου 
Εργασίας, Κοινωνικής Ασφάλισης και Πρόνοιας εκφράζει 
τις απόψεις της επί του Σχεδίου Εξυγίανσης και ειδικό¬ 
τερα για τα θέματα των εργαζομένων, την προσαρμογή 
των αμοιβών, την διαβούλευση κλπ. εντός 15 ημερών 
από την ημερομηνία παραλαβής του Σχεδίου τις οποίες 
κοινοποιεί εντός της ίδιας προθεσμίας και στο φορέα 
που αιτείται τη σύναψη του. 

Η Γ ενική Διεύθυνση Πρόνοιας του Υπουργείου Εργα¬ 
σίας, Κοινωνικής Ασφάλισης και Πρόνοιας εισηγείται 
αρμοδίως προς τον Υπουργό την έγκριση του Σχεδί¬ 
ου και στην περίπτωση θετικής εισήγησης συντάσσει 
σχετικό Σύμφωνο Εξυγίανσης εντός δέκα (10) ημερών 
από την παραλαβή των εισηγήσεων από την Γενική 
Διεύθυνση Οικονομικών. 

Οι Γενικές Διευθύνσεις του Υπουργείου Εργασίας, 
Κοινωνικής Ασφάλισης και Πρόνοιας και η ΕΤΑΔ ΑΕ 
μπορούν να ζητήσουν από το φορέα που το υποβάλλει 
το Σχέδιο Εξυγίανσης οποιαδήποτε πληροφορία, διευ¬ 
κρίνιση ή οτιδήποτε έγγραφο που θα κριθεί αναγκαίο. 

Το Σχέδιο Εξυγίανσης που εκπονεί ο φορέας που 
αιτείται την σύναψη Συμφώνου Εξυγίανσης, πριν την 
υποβολή του, τίθεται με ευθύνη του φορέα σε διαβού¬ 
λευση με τους εργαζομένους. Η διαβούλευση μπορεί να 
γίνεται και παράλληλα με την επεξεργασία του Σχεδίου. 
Σε κάθε περίπτωση μαζί με το Σχέδιο Εξυγίανσης και 
ως αναπόσπαστο μέρος του, θα κατατίθεται η τελική 
γνώμη των εργαζομένων. 

Άρθρο 3 

Έγκριση Σχεδίου Εξυγίανσης - 
Σύναψη Συμφώνου Εξυγίανσης 

Το εγκεκριμένο Σχέδιο Εξυγίανσης αποτελεί αναπό¬ 
σπαστο τμήμα του Συμφώνου Εξυγίανσης στο οποίο 
συμπεριλαμβάνονται, η διάρκειά του, τυχόν τροποποι¬ 
ήσεις, πρόσθετοι όροι καθώς και οι υποχρεώσεις των 
συμβαλλομένων μερών. 

Το Σύμφωνο Εξυγίανσης υπογράφεται από τους 
Υπουργούς Εργασίας, Κοινωνικής Ασφάλισης και Πρόνοι¬ 
ας , Οικονομικών καθώς και τον φορέα σε επτά (7) αντί¬ 
γραφα (τρία παραλαμβάνουν τα συμβαλλόμενα μέρη, 
και από ένα αποστέλλονται στην ΕΤΑΔ Α.Ε., στο ΙΚΑ- 


ΕΤΑΜ και στη Δ/νση Πρόνοιας Περιφέρειας στην οποία 
υπάγεται ο φορέας), εντός 10 ημερών από τη σύνταξη 
του από τη Γ ενική Διεύθυνση Πρόνοιας του Υπουργείου 
Εργασίας, Κοινωνικής Ασφάλισης και Πρόνοιας. 

Μετά την υπογραφή του Συμφώνου Εξυγίανσης, ο 
φορέας τίθεται υπό την εποπτεία του Παρατηρητηρίου 
Φορέων Κοινωνικής Φροντίδας και Αλληλεγγύης ως 
προς τη λειτουργία του, συνάπτει σύμβαση με την ΕΤΑΔ 
Α.Ε για την αξιοποίηση της περιουσίας του και τηρεί 
απαρέγκλιτα τα προβλεπόμενα στις διατάξεις των άρ¬ 
θρων 55 και 56 Ν.4262/2014 καθώς και τα προβλεπόμενα 
στο Σύμφωνο Εξυγίανσης. 

Σε κάθε Σύμφωνο Εξυγίανσης, εκτός των ειδικών υπο¬ 
χρεώσεων που θα αφορούν κάθε φορέα ξεχωριστά, 
θα αναφέρονται επίσης: α) Η υποχρέωση του φορέα 
να υποβάλλει στο Παρατηρητήριο Φορέων Κοινωνικής 
Φροντίδας και Αλληλεγγύης διά του Τμήματος Εθελο¬ 
ντισμού και Πιστοποίησης, ετησίως και ανά τρίμηνο, 
αναλυτική έκθεση οικονομικών στοιχείων και έκθεση 
πεπραγμένων β) όποια στοιχεία ζητηθούν από τις αρ¬ 
μόδιες υπηρεσίες του Υπουργείου Εργασίας, Κοινωνικής 
Ασφάλισης και Πρόνοιας και του Υπουργείου Οικονο¬ 
μικών. γ) Η αναπροσαρμογή των μηνιαίων αμοιβών του 
προσωπικού τους κατά τα ισχύοντα στους φορείς της 
Γ ενικής Κυβέρνησης με τα πρόσθετα δικαιώματα επι¬ 
δομάτων, (Δώρο Χριστουγέννων, Πάσχα και επίδομα 
αδείας.) Σε περίπτωση λύσης του Συμφώνου Εξυγίανσης, 
η Γ ενική Διεύθυνση Πρόνοιας ενημερώνει άμεσα όλους 
τους φορείς και τις Δημόσιες υπηρεσίες οι οποίες έχουν 
προβεί σε ρυθμίσεις οφειλών του φορέα σε εφαρμογή 
του άρθρου 55 του Ν.4262/2014. 

Άρθρο 4 

Ρύθμιση οφειλών προς τους φορείς κοινωνικής 
ασφάλισης 

Μετά την υπογραφή του Συμφώνου Εξυγίανσης, ο φο¬ 
ρέας εφόσον έχει ληξιπρόθεσμες οφειλές απευθύνεται 
στο αρμόδιο Υποκατάστημα του ΙΚΑ-ΕΤΑΜ (ή τυχόν σε 
άλλο ασφαλιστικό φορέα) της έδρας του, προσκομίζο¬ 
ντας και το υπογραφέν Σύμφωνο Εξυγίανσης, το οποίο 
επέχει θέση έγκρισης ένταξης στη ρύθμιση, σύμφωνα 
με το Ν.4262/2014 και τα προβλεπόμενα στην παρούσα 
κοινή υπουργική απόφαση. 

Οι ρυθμίσεις των ληξιπροθέσμων οφειλών προς το 
ΙΚΑ-ΕΤΑΜ πραγματοποιούνται όπως προβλέπεται και 
για τις επιχειρήσεις που εντάσσονται στα άρθρα 99 
και 106β του Πτωχευτικού Κώδικα, σύμφωνα με τους 
παρακάτω όρους: 

Α. Για εφάπαξ εξόφληση με έκπτωση των πρόσθετων 
τελών (Π.Τ) ποσοστού 80% 

Β. Υπαγωγή σε καθεστώς ρύθμισης: 

• μέχρι εβδομήντα δύο (72) ισόποσες μηνιαίες δόσεις 
με έκπτωση (Π.Τ) 60%, 

• μέχρι ογδόντα τέσσερις (84) ισόποσες μηνιαίες δό¬ 
σεις με έκπτωση (Π.Τ) 50%, 

• μέχρι ενενήντα έξι (96) ισόποσες μηνιαίες δόσεις με 
έκπτωση (Π.Τ) 40%, 

• μέχρι εκατόν είκοσι δόσεις (120) ισόποσες μηνιαίες 
δόσεις με έκπτωση (Π.Τ) 30%, 

• μέχρι εκατόν σαράντα τέσσερις (144) ισόποσες μη¬ 
νιαίες δόσεις με έκπτωση (Π.Τ) 20% και, 

• μέχρι εκατόν εξήντα (160) ισόποσες μηνιαίες δόσεις 
με έκπτωση (Π.Τ) 10%, 

• μέχρι εκατόν ογδόντα (180) ισόποσες μηνιαίες δό¬ 
σεις χωρίς καμία έκπτωση στα πρόσθετα τέλη. 

Για όσο διάστημα εξυπηρετούνται οι όροι της ρύθ¬ 
μισης (καταβολή τρεχουσών εισφορών και δόσεων), 
αναστέλλεται η διαδικασία λήψης αναγκαστικών και 
άλλων μέτρων είσπραξης και χορηγείται αποδεικτικό 
ασφαλιστικής ενημερότητας, χωρίς παρακράτηση, σύμ¬ 
φωνα με το άρθρο 55 του Ν.4262/2014. 

Κατά την διάρκεια ισχύος του Συμφώνου Εξυγίαν¬ 
σης αναστέλλεται ο χρόνος παραγραφής των οφει¬ 
λών σύμφωνα με τα οριζόμενα στις διατάξεις του άρ¬ 
θρου 87 του Ν.2362/1995, όπως τροποποιήθηκε με το 
Ν. 4270/2014, οι οποίες αναλογικά εφαρμόζονται και στο 
ΙΚΑ -ΕΤΑΜ κατά τις διατάξεις της παρ. 8 του άρθρου 
2 του Ν.2556/1997. 

Σε περίπτωση, απώλειας της ρύθμισης λόγω μη κα¬ 
ταβολής των προβλεπομένων δόσεων, το ΙΚΑ-ΕΤΑΜ 
ενημερώνει το Τμήμα Εθελοντισμού και Πιστοποίησης 
της Γ ενικής Διεύθυνσης Πρόνοιας του Υπουργείου Ερ¬ 
γασίας, Κοινωνικής Ασφάλισης και Πρόνοιας. 

Αρθρο 5 

Ρύθμιση οφειλών προς το Δημόσιο με το Σύμφωνο 
Εξυγίανσης 

1. Με το Σύμφωνο Εξυγίανσης δύνανται να ρυθμίζονται 
οφειλές του συμβαλλόμενου φορέα προς το Δημόσιο, 
εφόσον γεννήθηκαν ή ανάγονται σε χρόνο πριν από την 
υπογραφή του, ανεξαρτήτως του χρόνου έκδοσης των 
οικείων τίτλων είσπραξης. Με αυτό δύναται να συμφω- 
νείται η απαλλαγή οφειλών από μέρος ή το σύνολο των 
προσαυξήσεων ή τόκων εκπρόθεσμης καταβολής κατά 
το άρθρο 6 του ΚΕΔΕ (Ν.Δ. 356/1974) ή το άρθρο 53 του 
Ν. 4174/2013 ή των προστίμων εκπρόθεσμης καταβολής 
κατά το άρθρο 57 του ίδιου νόμου ή η καταβολή των 
οφειλών σε έως εξήντα (60) μηνιαίες δόσεις ή ο συν¬ 
δυασμός αυτών. 

2. Η πρώτη δόση καταβάλλεται εντός διμήνου από 
την ημερομηνία υπογραφής του Συμφώνου Εξυγίανσης 
και οι υπόλοιπες δόσεις μέχρι την τελευταία εργάσιμη 
ημέρα καθενός από τους επομένους μήνες. Τυχόν οφει¬ 
λή που υπάγεται στο πεδίο εφαρμογής του Συμφώνου 
Εξυγίανσης, για την οποία ο οικείος τίτλος είσπραξης 
εκδόθηκε μετά την υπογραφή του συμφώνου, καταβάλ¬ 
λεται σε αριθμό δόσεων ίσο με τον προβλεπόμενο στο 
σύμφωνο και η πρώτη δόση είναι καταβλητέα εντός 
διμήνου από την έκδοση του οικείου τίτλου είσπρα¬ 
ξης. Από την ημερομηνία υπογραφής του Συμφώνου 
Εξυγίανσης οι δόσεις δεν επιβαρύνονται πλέον κατά 
τις διατάξεις του άρθρου 6 του ΚΕΔΕ ή των άρθρων 
53 και 57 του Ν. 4174/2013, εκτός εάν καθυστερήσει η 
καταβολή τους, οπότε επιβάλλεται επί του καθυστε- 
ρούμενου ποσού η προσαύξηση του τρίτου εδαφίου 
της παρ. 4 του άρθρου 43 του Ν. 4174/2013 για κάθε 
μήνα καθυστέρησης. 

2α. Με το Σύμφωνο Εξυγίανσης μπορεί να συμφωνη- 
θεί η εξόφληση μέρους ή του συνόλου των δόσεων με 
εκχώρηση βέβαιων, εκκαθαρισμένων και ληξιπρόθεσμων 
απαιτήσεων του φορέα, έναντι φορέων της Γ ενικής Κυ¬ 
βέρνησης, τηρουμένων των διατάξεων περί εκχώρησης. 

3. Από την ημερομηνία υπογραφής του Συμφώνου 
Εξυγίανσης αναστέλλεται η παραγραφή των χρεών 
για όσο χρονικό διάστημα διαρκεί η ρύθμιση οφειλών 
προς το Δημόσιο και δεν συμπληρώνεται πριν από την 
πάροδο έτους από το χρόνο ανατροπής της ρύθμισης. 
Κατά τη διάρκεια ισχύος της ρύθμισης εφαρμόζονται 


οι διατάξεις του άρθρου 83 του ΚΕΔΕ και χορηγείται 
αποδεικτικό ενημερότητας με παρακράτηση. Κατ’ εξαί¬ 
ρεση, δεν συμψηφίζονται ποσά που χορηγούνται στο 
φορέα στο πλαίσιο χρηματοδότησης κατά το άρθρο 
2 του Ν. 4262/2014. Το ποσοστό της παρακράτησης, 
ορίζεται σε εβδομήντα τοις εκατό (70%) και, ειδικά 
στην περίπτωση που αφορά σε μεταβίβαση ακινήτου, 
το ως άνω ποσοστό υπολογίζεται επί της πραγματικής 
αξίας αυτού, η οποία δεν μπορεί να είναι μικρότερη 
του εβδομήντα τοις εκατό (70%) της αντικειμενικής. 
Το προς συμψηφισμό ή παρακράτηση ποσό πιστώνεται 
σε δόσεις της ρύθμισης. Κατ’ εξαίρεση, σε περίπτωση 
πλήρους συμμόρφωσης του φορέα προς τους όρους της 
ρύθμισης σύμφωνα με τη διάταξη του πρώτου εδαφίου 
της παραγράφου 2 του παρόντος άρθρου δεν εφαρ¬ 
μόζονται οι διατάξεις του άρθρου 83 του ΚΕΔΕ περί 
συμψηφισμού και χορηγείται αποδεικτικό ενημερότητας 
στα συνυπόχρεα με το φορέα πρόσωπα. Η διάταξη του 
προηγούμενου εδαφίου δεν εφαρμόζεται σε περίπτωση 
που κατά το χρόνο χορήγησης του αποδεικτικού ενη¬ 
μερότητας υφίστανται καθυστερούμενες δόσεις της 
ρύθμισης, οπότε διενεργείται παρακράτηση κατά τις 
διατάξεις της παρούσας παραγράφου. Κατά τα λοιπά, 
εφαρμόζεται η απόφαση του Γ ενικού Γ ραμματέα Δη¬ 
μοσίων Εσόδων ΠΟΑ 1274/2013 (Β' 3398). 

4. Σε περίπτωση πλήρους εξόφλησης από το φορέα 
των οφειλών που έχουν υπαχθεί στη ρύθμιση, το ποσό 
των επιβαρύνσεων για τις οποίες αυτός απαλλάχθη¬ 
κε, διαγράφεται από τα οικεία βιβλία της Φορολογικής 
Διοίκησης. 

5. Η ρύθμιση ανατρέπεται και το υπόλοιπο χρέος καθί¬ 
σταται άμεσα απαιτητό με το σύνολο των επιβαρύνσεων 
εκπρόθεσμης καταβολής από την αρχική νόμιμη προ¬ 
θεσμία καταβολής του δυνάμει του οικείου τίτλου εί¬ 
σπραξης μέχρι την εξόφλησή του στις εξής περιπτώσεις: 

α) αν δεν καταβληθεί εμπρόθεσμα η πρώτη δόση, 
β) αν δεν εξοφληθούν εμπρόθεσμα τρεις συνεχόμενες 
μηνιαίες δόσεις, 

γ) αν καθυστερήσει η καταβολή της τελευταίας δόσης 
για χρονικό διάστημα μεγαλύτερο των τριών μηνών, 
δ) αν, μέχρι την ημερομηνία λήξης της πρώτης δόσης 
δεν έχουν υποβληθεί οι δηλώσεις φορολογίας εισοδήμα¬ 
τος, φόρου μισθωτών υπηρεσιών και στοιχείων ακινήτων 
(Ε9), οι εκκαθαριστικές δηλώσεις φόρου προστιθέμενης 
αξίας της τελευταίας πενταετίας καθώς και οι περιοδι¬ 
κές δηλώσεις φόρου προστιθέμενης αξίας που έπονται 
της τελευταίας εκκαθαριστικής, η προθεσμία υποβολής 
των οποίων έχει λήξει ένα μήνα τουλάχιστον πριν από 
την ημερομηνία υπογραφής του Συμφώνου Εξυγίανσης, 
ε) σε περίπτωση ανατροπής της ρύθμισης οφειλών 
του συμβαλλόμενου φορέα προς τους φορείς κοινωνι¬ 
κής ασφάλισης κατά το άρθρο 4 της παρούσας, εφόσον 
στο Σύμφωνο περιλαμβάνεται τέτοια ρύθμιση και 
στ) σε κάθε άλλη περίπτωση για την οποία προβλέ- 
πεται από το Σύμφωνο Εξυγίανσης ανατροπή της ρύθ¬ 
μισης και σύμφωνα με τους όρους αυτού. 

Στις περιπτώσεις α-ε της παρούσας παραγράφου η 
ανατροπή επέρχεται αυτοδίκαια, χωρίς να απαιτείται 
δήλωση ή άλλη ενέργεια του Δημοσίου. 

6. Η παρακολούθηση της τήρησης των όρων της ρύθ¬ 
μισης, η διαπίστωση της ανατροπής αυτής και κάθε 
άλλου σχετικού θέματος διενεργείται από τον Προϊ¬ 
στάμενο της Δημόσιας Οικονομικής Υπηρεσίας ή άλ¬ 
λης υπηρεσίας που είναι αρμόδιος για την επιδίωξη 
είσπραξης της οφειλής. 

7. Από την υπογραφή του Συμφώνου Εξυγίανσης στο 
οποίο περιλαμβάνεται ρύθμιση οφειλών προς το Δημό¬ 
σιο και για όσο διάστημα ισχύει η ρύθμιση αναστέλλο¬ 
νται οι, κατά του φορέα και κάθε άλλου συνυπόχρεου 
με αυτόν προσώπου, πάσης φύσεως, κατά τον ΚΕΔΕ 
ή κάθε άλλη κείμενη διάταξη, πράξεις αναγκαστικής ή 
διοικητικής εκτέλεσης καθώς και η λήψη οποιουδήποτε 
ασφαλιστικού ή διασφαλιστικού μέτρου για οφειλές που 
εμπίπτουν στη ρύθμιση. 

8. Από την υπογραφή του Συμφώνου Εξυγίανσης στο 
οποίο περιλαμβάνεται ρύθμιση οφειλών προς το Δη¬ 
μόσιο και για όσο διάστημα ισχύει και τηρείται η ρύθ¬ 
μιση αναστέλλεται η ποινική δίωξη και η εκδίκαση των 
ποινικών υποθέσεων για το αδίκημα της μη καταβολής 
χρεών προς το Δημόσιο, η οποία αφορά τις εν λόγω 
οφειλές. Επίσης, για ίσο χρονικό διάστημα, αναστέλλε¬ 
ται η παραγραφή των αδικημάτων αυτών. Σε περίπτωση 
συνολικής εξόφλησης των οφειλών που έχουν υπαχθεί 
σε ρύθμιση, παύει κάθε σχετική ποινική δίωξη. 

Άρθρο 6 

Ρύθμιση οφειλών προς το Δημόσιο μετά την 
υπογραφή Συμφώνου Εξυγίανσης 

Σε περίπτωση υπογραφής Συμφώνου Εξυγίανσης, 
κατά τις διατάξεις της παρούσας, οι βεβαιωμένες οφει¬ 
λές του φορέα προς το Δημόσιο, εφόσον δεν ρυθμίζο¬ 
νται με αυτό κατά το άρθρο 5 της παρούσας και γεν¬ 
νήθηκαν ή ανάγονται σε χρόνο πριν από την υπογραφή 
αυτού, ανεξαρτήτως χρόνου βεβαίωσης, μπορούν να 
ρυθμίζονται με ανάλογη εφαρμογή των διατάξεων του 
άρθρου 62Α του (Ν.Δ.356/1974 (ΚΕΔΕ). Αρμόδιο γνωμο- 
δοτικό όργανο για την εξέταση του αιτήματος ρύθμισης 
είναι η επιτροπή της παραγράφου 1 του άρθρου αυτού 
ανεξαρτήτως του ύψους της οφειλής. Στην περίπτωση 
αυτή εφαρμόζονται αναλόγως οι διατάξεις των παρα¬ 
γράφων 3, 4, 5 περ. α-ε, 6, 7 και 8 του άρθρου 5 της 
παρούσας απόφασης. 

Αρθρο 7 

Σε περίπτωση που για ζητήματα ρύθμισης οφειλών 
προς το Δημόσιο ή προς τους ΦΚΑ,ισχύουν ευμενέστε¬ 
ρες διατάξεις,οι διατάξεις αυτές εφαρμόζονται αυτόμα¬ 
τα και για τα νομικά πρόσωπα της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2014 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΓΚΙΚΑΣ ΧΑΡΔΟΥΒΕΛΗΣ ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. 28786/1894 (2) 

Κατάργηση πόρων και διάλυση του Κεφαλαίου Απο- 
ζημιώσεως Φορτοεκφορτωτών (Κ.Α.Φ.) Λιμένος Μυ¬ 
τιλήνης. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 48 του Ν. 4250/2014 «Διοικητικές Απλου- 
στεύσεις - Καταργήσεις, Συγχωνεύσεις Νομικών Προ¬ 


σώπων και Υπηρεσιών του Δημοσίου Τομέα - Τροπο¬ 
ποίηση Διατάξεων του Π.Δ. 318/1992 (Α' 161) και λοιπές 
ρυθμίσεις». 

β) Του 2362/1995 «Περί Δημόσιου Λογιστικού, ελέγχου 
των δαπανών του κράτους και άλλες διατάξεις» (ΦΕΚ 
247/Α'/95) όπως τροποποιήθηκε και ισχύει σήμερα. 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και Κυβερνητικά Όργανα» (ΦΕΚ 98/Α'). 

δ) Του Π.Δ. 85/2012 «Ίδρυση και μετονομασία υπουρ¬ 
γείων...» (ΦΕΚ 141/Α72012). 

2. Το αριθ. 06/24-7-2014 αντίγραφο πρακτικού της Διοι- 
κούσας Επιτροπής του Κ.Α.Φ. Λιμένος Μυτιλήνης σχετικά 
με τη διάλυση του Κ.Α.Φ. Λιμένος Μυτιλήνης, το οποίο 
μας εστάλει με το υπ’ αριθμ. 44/18-8-2014 διαβιβαστικό. 

3. Το γεγονός ότι από τη παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Εγκρίνουμε την υπ’ αριθμ. 06/24-7-2014 απόφαση 
της Διοικούσας Επιτροπής του Κ.Α.Φ. Λιμένος Μυτι¬ 
λήνης, σύμφωνα με την οποία καταργούνται οι πόροι 
υπέρ Κ.Α.Φ. Λιμένος Μυτιλήνης που αφορά σχηματισμό 
Κεφαλαίου Αποζημίωσης Φορτοεκφορτωτών Λιμένος 
Μυτιλήνης και τη διάλυση αυτού. 

2. Τα εναπομείναντα αποθεματικά κεφάλαια του Κ.Α.Φ. 
Λιμένος Μυτιλήνης, μετά την ολοσχερή εξόφληση των 
πάσης φύσεως προς τρίτους τυχόν υποχρεώσεων, δια¬ 
νέμονται στα έχοντα δικαίωμα πρόσωπα προς απόληψη 
εφάπαξ αποζημίωσης (φορτοεκφορτωτές και υπαλλή¬ 
λους), ανάλογα των ετών συμμετοχής τους στο Κ.Α.Φ. 
μέχρι 31.12.2013, ανεξαρτήτως του ελάχιστου απαιτού- 
μενου χρόνου συμμετοχής τους στο Κ.Α.Φ. και ανε¬ 
ξαρτήτως των γενικών και ειδικών όρων και προϋπο¬ 
θέσεων που προβλέπονται στο Κανονισμό Διοίκησης, 
Λειτουργίας και Παροχών του Κ.Α.Φ. για τη δημιουργία 
δικαιώματος για τη χορήγηση της εφάπαξ αποζημίωσης. 

Κλάσμα του έτους πέραν των έξι (6) μηνών λογίζεται 
ως πλήρες έτος και υπολογίζεται για τη χορήγηση της 
εφάπαξ αποζημίωσης. 

Από της εξαντλήσεως του οικείου λογαριασμού, όπως 
προβλέπεται παραπάνω, εξαντλείται κάθε οικονομική 
υποχρέωση του Κ.Α.Φ., λογιζομένου του δικαιώματος 
προς απόληψη εφάπαξ αποζημίωσης εκάστου δικαιού¬ 
χου ως πλήρως ικανοποιημένου. 

Τα ανωτέρω οριζόμενα ισχύουν και για τις τυχόν οφει- 
λόμενες εφάπαξ αποζημιώσεις των δικαιούχων φορτο¬ 
εκφορτωτών και υπαλλήλων του Κ.Α.Φ., οι οποίοι λόγω 
οικονομικής αδυναμίας και λόγω έλλειψης των ανα¬ 
γκαίων αποθεματικών του Κ.Α.Φ. δεν έχουν λάβει την, 
μέχρι ισχύος του Ν. 4250/2014, εφάπαξ αποζημίωση και 
δεν τους έχει καταβληθεί μερικά ή συνολικά η εφάπαξ 
αποζημίωση. 

Τυχόν οικονομικές απαιτήσεις κάθε είδους των δικαι¬ 
ούχων του Κ.Α.Φ. από τον Κρατικό Προϋπολογισμό δεν 
ικανοποιούνται. 

Τυχόν αδιάθετα κεφάλαια μετά την ολοσχερή καταβο¬ 
λή των υποχρεώσεων και τη διανομή των αποθεματικών, 
καθώς και η κινητή και ακίνητη περιουσία, ο εξοπλισμός 
και τα περιουσιακά στοιχεία του Κ.Α.Φ. περιέρχονται 
αυτοδίκαια, χωρίς την τήρηση οποιουδήποτε τύπου, 
πράξης ή συμβολαίου, ατελώς και χωρίς αντάλλαγμα 
στο Ενιαίο Κεφάλαιο Αποζημίωσης Φορτοεκφορτωτών 
(Ε.Κ.Α.Φ.), με την επιφύλαξη των συνταγματικών διατά- 

ξεων περί δωρεών, κληρονομιών και κληροδοσιών, το 
οποίο έχει στο εξής την αποκλειστική κυριότητα, χρήση 
και διαχείριση των περιουσιακών στοιχείων του υπό 
διάλυση Κ.Α.Φ. Η κινητή περιουσία, ο εξοπλισμός και το 
αρχείο του υπο διάλυση Κ.Α.Φ. φυλάσσεται προσωρινά 
στα γραφεία του Κ.Α.Φ. Μυτιλήνης. Υφιστάμενες μισθώ¬ 
σεις ακινήτων του υπό διάλυση ΚΑΦ λύονται αζημίως 
το αργότερο μέχρι τις 31.12.2014. 

3. Η ολοκλήρωση διάλυσης του Κ.Α.Φ. Λιμένος Μυ¬ 
τιλήνης επέρχεται μετά την εκτέλεση των ανωτέρω 
ενεργειών, καθώς και με την κατάρτιση των σχετικών 
απολογισμών και την υποβολή τους για έγκριση από 
την αρμόδια Αποκεντρωμένη Διοίκηση. 

Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-*- 

Αριθμ. Φ.11321/19937/1443 (3) 

Αναγνώριση χρόνου απασχόλησης σε προγράμματα 
απόκτησης εργασιακής εμπειρίας σχολικών φυλά¬ 
κων. 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 248 του Ν. 4281/2014 (ΦΕΚ 
160, Α') «Μέτρα στήριξης και ανάπτυξης της ελληνικής 
οικονομίας, οργανωτικά θέματα Υπουργείου Οικονομι¬ 
κών και άλλες διατάξεις». 

2. Τις διατάξεις των άρθρων 48, 51, 52 και 90 του 
Κώδικα νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
Π.Δ. 63/2005 (Φ.Ε.Κ. 98, Α'). 

3. Τις διατάξεις του Π.Δ. 113/2014 (Φ.Ε.Κ. 180, Α') «Ορ¬ 
γανισμός Υπουργείου Εργασίας, Κοινωνικής Ασφάλισης 
και Πρόνοιας». 

4. Τις διατάξεις του άρθρου 1 του Π.Δ. 189/2009 (ΦΕΚ 
221, Α') και του άρθρου 4 του Π.Δ. 85/2012 (Φ.Ε.Κ. 141, 
Α') «Ιδρυση και μετονομασία Υπουργείων, μεταφορά 
και κατάργηση υπηρεσιών», όπως τροποποιήθηκε με το 
Π.Δ. 88/2012 (Φ.Ε.Κ. 143 Α') «Τροποποίηση του Π.Δ. 85/2012 
«Ιδρυση και μετονομασία Υπουργείων, μεταφορά και 
κατάργηση υπηρεσιών» (ΦΕΚ 141, Α')». 

5. Το Π.Δ. 89/2014 (ΦΕΚ 134, Α') «Διορισμός Υπουργών, 
Αναπληρωτών Υπουργών και Υφυπουργών». 

6. Την αριθμ. οικ. 38440/7537/3.11.2014 Υπουργική Από¬ 
φαση «Καθορισμός αρμοδιοτήτων των Υφυπουργών Ερ¬ 
γασίας, Κοινωνικής Ασφάλισης και Πρόνοιας, Βασιλείου 
Κεγκέρογλου, Αντώνη Μπέζα και Ιωάννη Πλακιωτάκη» 
(ΦΕΚ 2972, Β'). 

7. Τις αριθμ. 142/13.11.2014 και 489/1.10.214 αποφάσεις 
των ΔΣ του ΙΚΑ-ΕΤΑΜ και του ΕΤΕΑ, οι οποίες ελήφθη- 
σαν κατά τις αριθμ. 34/13.11.2014 και 86/1.10.2014 συνε¬ 
δριάσεις αντίστοιχα. 

8. Το άρθρο 40 του Ν. 3996/2011 (ΦΕΚ 170, Α') «Αναμόρ¬ 
φωση του Σώματος Επιθεωρητών Εργασίας, ρυθμίσεις 
θεμάτων κοινωνικής ασφάλισης και άλλες διατάξεις». 


9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του ΙΚΑ-ΕΤΑΜ 
και του ΕΤΕΑ, αποφασίζουμε: 

Άρθρο 1 
Δικαιούχοι 

Το προσωπικό που, έως τη θέση σε ισχύ του Ν.4172/2013 
(δηλαδή έως 23.7.2013), υπηρετούσε σε θέσεις ειδικότη¬ 
τας Σχολικών Φυλάκων, δικαιούται να αναγνωρίσει ως 
συντάξιμο, κατόπιν εξαγοράς στο ΙΚΑ-ΕΤΑΜ και στους 
οικείους φορείς επικουρικής ασφάλισης, το χρόνο απα¬ 
σχόλησής του σε προγράμματα εργασιακής εμπειρίας 
δυνάμει των διατάξεων της παρ.15 του άρθρου 20 του 
Ν.2639/1998. 

Για την αναγνώριση του ανωτέρω χρόνου ως συντάξι¬ 
μου και μέχρι πέντε έτη κατ’ ανώτατο όριο, υποβάλλεται 
αίτηση από τον ενδιαφερόμενο στο Υποκατάστημα του 
ΙΚΑ-ΕΤΑΜ, στο οποίο ανήκει η έδρα του εργοδότη, για 
την κύρια και την επικουρική ασφάλιση (ΕΤΕΑ-τ. ΕΤΕΑΜ), 
εντός αποκλειστικής προθεσμίας τριών μηνών από τη 
δημοσίευση της παρούσης υπουργικής απόφασης. Η 
σχετική αίτηση δεν ανακαλείται, εφόσον έχει εκδοθεί 
απόφαση αναγνώρισης. Σε περίπτωση που η επικουρική 
ασφάλιση δεν αφορά το τ. ΕΤΕΑΜ, η αίτηση για την 
αναγνώριση διαβιβάζεται από το Υποκατάστημα του 
ΙΚΑ-ΕΤΑΜ στο ΕΤΕΑ. 

Άρθρο 2 

Υπολογισμός ποσού εξαγοράς - εξόφληση 

1. Το ποσό της εξαγοράς για κάθε αναγνωριζόμενο 
μήνα υπολογίζεται με βάση τις συντάξιμες αποδοχές 
του εργαζόμενου μηνάς Ιουνίου 2013, σύμφωνα με τα 
προβλεπόμενα, κατά το ίδιο χρονικό σημείο, από τους 
οικείους ασφαλιστικούς φορείς ποσοστά εισφορών 
εργαζόμενου και εργοδότη για κύρια και επικουρική 
ασφάλιση. 

Το ποσό που προκύπτει από τον ανωτέρω υπολογισμό 
των ασφαλιστικών εισφορών καταβάλλεται αντίστοιχα 
από τον εργαζόμενο ως ασφαλισμένο και τον οικείο 
Ο.Τ.Α. ως εργοδότη. Το αρμόδιο Υποκατάστημα ΙΚΑ- 
ΕΤΑΜ, στο οποίο ανήκει η έδρα του εργοδότη, εκδίδει 
αποφάσεις αναγνώρισης χρόνου κύριας και επικουρικής 
ασφάλισης στις οποίες αναφέρεται αναλυτικά το ποσό 
που βαρύνει τόσο τον εργοδότη όσο και τον ασφα¬ 
λισμένο και οι οποίες κοινοποιούνται και στους δύο 
αντίστοιχα. 

Η καταβολή των εισφορών γίνεται είτε εφάπαξ, εντός 
τριών μηνών, από την επόμενη της κοινοποίησης της 
σχετικής απόφασης αναγνώρισης, οπότε παρέχεται 
έκπτωση 15%, είτε σε μηνιαίες δόσεις, ο αριθμός των 
οποίων ισούται με τους αναγνωριζόμενους μήνες. 

Η πρώτη δόση καταβάλλεται μέχρι την τελευταία ερ¬ 
γάσιμη για τις Δημόσιες Υπηρεσίες ημέρα του επόμενου 
και του μεθεπομένου απ’ αυτόν της κοινοποίησης της 
απόφασης μήνα για τον ασφαλισμένο και τον εργοδότη 
αντίστοιχα. 

Σε περίπτωση καθυστέρησης εφάπαξ καταβολής ή 
καταβολής δόσης, για κύρια και επικουρική ασφάλιση, 
εφαρμόζεται η διαδικασία που προβλέπεται για την 
βεβαίωση και είσπραξη εισφορών του ΙΚΑ-ΕΤΑΜ. 

2. Ο αναγνωριζόμενος χρόνος λαμβάνεται υπόψη για 
τη θεμελίωση δικαιώματος σύνταξης ή την προσαύξη- 
ση του ποσού της μόνο μετά την ολοσχερή εξόφληση 

του ποσού εξαγοράς ασφαλισμένου και εργοδότη. Αν 
υποβληθεί αίτηση για συνταξιοδότηση, οι υπολειπόμε- 
νες δόσεις του ασφαλισμένου παρακρατούνται από τη 
σύνταξη, ενώ ο εργοδότης οφείλει να καταβάλλει τις 
αναλογούσες σε αυτόν υπολειπόμενες εισφορές εφά¬ 
παξ, εντός τριών μηνών από την υποβολή της αίτησης 
για συνταξιοδότηση. 

3. Σε περίπτωση θανάτου του ασφαλισμένου πριν την 
εξόφληση του οφειλομένου ποσού, το υπολειπόμενο 
ποσό που αντιστοιχεί στην εισφορά ασφαλισμένου κα¬ 
ταβάλλεται σύμφωνα με τα ανωτέρω από τα δικαιοδόχα 
της σύνταξης λόγω θανάτου πρόσωπα. 

Άρθρο 3 

Ανώτατο όριο αναγνωριζόμενου χρόνου 

1. Σε περίπτωση αναγνώρισης του χρόνου απασχό¬ 
λησης των σχολικών φυλάκων ως χρόνου μαθητείας, 
με βάση τις διατάξεις του άρθρου 40 του Ν.3996/2011, 
και μέχρι δύο (2) έτη, οι σχολικοί φύλακες δύνανται να 
αναγνωρίσουν με βάση το άρθρο 248 του Ν.4281/2014 
τον τυχόν υπολειπόμενο χρόνο και σε κάθε περίπτωση 
όχι πάνω από πέντε έτη συνολικά (25 ημέρες ασφάλισης 
ανά αναγνωριζόμενο μήνα) για την απασχόλησή τους 
ως σχολικοί φύλακες. Όσοι έχουν αιτηθεί την αναγνώ¬ 
ριση χρόνου απασχόλησής τους ως σχολικοί φύλακες 
με βάση το άρθρο 40 του Ν. 3996/2011 και εφόσον το 
αρμόδιο όργανο δεν έχει εκδώσει τη σχετική απόφαση 
μέχρι τη δημοσίευση της παρούσας απόφασης, δύνα- 
νται να παραιτηθούν εγγράφως της αίτησης αυτής και 
να ζητήσουν την αναγνώριση του χρόνου με βάση τις 
διατάξεις του άρθρου 248 του Ν. 4281/2014. 

2. Οι περιορισμοί ως προς το σύνολο του αναγνω¬ 
ριζόμενου χρόνου που τίθενται από το άρθρο 40 του 
Ν.3996/2011 ισχύουν για τα πρόσωπα της Υπουργικής 
Απόφασης αυτής, συμπεριλαμβανομένων έως και πέντε 
ετών για την απασχόλησή τους ως σχολικοί φύλακες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2014 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. 15588 (4) 

Μεταφορά προσωπικού της Δημοτικής Κοινωφελούς 
Επιχείρησης Σκύδρας (ΔΗ.Κ.Ε.Σ.), στο Δήμο Σκύδρας 
και το ΝΠΔΔ με την επωνυμία «ΕΦΑΚΠΠ», και σύστα¬ 
ση προσωρινών προσωποπαγών θέσεων στο Δήμο 
Σκύδρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων: α) 107, 108,109, 112, 225, 
238, 280 και 283 παρ. 4 του Ν. 3852/2010 «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», β) 10 και 101 του 
Ν 3584/2007 «Κώδικας Κατάστασης Δημοτικών και Κοι¬ 
νοτικών Υπαλλήλων», γ) 262 και 269 του Ν. 3463/2006 
«Κύρωση του Κώδικα Δήμων και Κοινοτήτων», δ) 8 και 
24 του Π.Δ. 142/2010 «Οργανισμός της Αποκεντρωμένης 
Διοίκησης Μακεδονίας-Θράκης», ε) των άρθρων 5 και 7 


του Ν. 3469/2006 «Εθνικό Τυπογραφείο, Εφημερίς της 
Κυβερνήσεως και λοιπές διατάξεις», στ) του άρθρου 
90 του «Κώδικα Νομοθεσίας για την Κυβέρνηση και τα 
Κυβερνητικά Όργανα», που κυρώθηκε με το άρθρο πρώ¬ 
το του Π.Δ. 63/2005 και ζ) 16 του Ν 4147/2013 «Κύρωση 
της από 31.12.2012 Πράξης Νομοθετικού Περιεχομένου 
“Ρυθμίσεις κατεπειγόντων θεμάτων αρμοδιότητας των 
Υπουργείων Εσωτερικών, Εργασίας, Κοινωνικής Ασφά¬ 
λισης και Πρόνοιας, Δημόσιας Τάξης και Προστασίας 
του Πολίτη, της Γ ενικής Γ ραμματείας της Κυβέρνησης 
και του Υπουργού Επικράτειας” και άλλες διατάξεις». 

2. Την αριθμ. 615/2012 γνωμοδότηση του Νομικού 
Συμβουλίου του Κράτους, η οποία έγινε αποδεκτή από 
τον Υπουργό Εσωτερικών (σχετικό έγγραφο αριθμ. 
47184/12/20.2.2013). 

3. Την αριθ. 73/28.2.2011 απόφαση Δημοτικού Συμβου¬ 
λίου Σκύδρας με την οποία αποφασίστηκε η συγχώνευ¬ 
ση των Κοινωφελών Επιχειρήσεων των πρώην Δήμων 
που συνέστησαν τον Δήμο Σκύδρας, σε μία Κοινωφελή 
Επιχείρηση και επικυρώθηκε με την αριθ. 2432/31.3.2011 
απόφασή μας. 

4. Την αριθ. 24/5.2.2014 απόφαση του Δημοτικού Συμ¬ 
βουλίου Σκύδρας με την οποία αποφασίστηκε η λύση - 
εκκαθάριση Δημοτικής Κοινωφελούς Επιχείρησης Σκύ¬ 
δρας (ΔΗ.Κ.Ε.Σ.), η ανάληψη δραστηριοτήτων από τον 
Δήμο Σκύδρας και το ΝΠΔΔ με την επωνυμία «ΕΦΑΚΠΠ», 
και ο ορισμός εκκαθαριστών. 

5. Την αριθ. 2697/27.3.2014 απόφασή μας (ΦΕΚ 
1313/23.5.2014) περί «Λύσης - Εκκαθάρισης Δημοτικής 
Κοινωφελούς Επιχείρησης Σκύδρας (ΔΗ.Κ.Ε.Σ.), ανάληψη 
δραστηριοτήτων από τον Δήμο Σκύδρας και το ΝΠΔΔ 
με την επωνυμία “ΕΦΑΚΠΠ” και ορισμός εκκαθαριστών». 

6. Την αριθ. 114/16.6.2014 απόφαση Δημοτικού Συμβου¬ 
λίου Σκύδρας με την οποία αποφασίστηκε η τροπο¬ 
ποίηση και συμπλήρωση της αριθ. 24/2014 απόφασης 
Δημοτικού Συμβουλίου Σκύδρας. 

7. Την αριθ. 8454/02.7.2014 απόφασή μας (ΦΕΚ 
1923/16.7.2014) περί «Διόρθωσης και τροποποίησης της 
αριθ. 2697/27.3.2014 απόφασής μας περί «Λύσης - εκκα¬ 
θάρισης Δημοτικής Κοινωφελούς Επιχείρησης Σκύδρας 
(ΔΗ.Κ.Ε.Σ.), ανάληψη δραστηριοτήτων από τον Δήμο 
Σκύδρας και το ΝΠΔΔ με την επωνυμία «ΕΦΑΚΠΠ» και 
ορισμός εκκαθαριστών». 

8. Την αριθ. 25/2014 απόφαση Δημοτικού Συμβουλίου 
Σκύδρας με την οποία αποφασίστηκε η μεταφορά προ¬ 
σωπικού της Δημοτικής Κοινωφελούς Επιχείρησης του 
Δήμου Σκύδρας στο Δήμο Σκύδρας και στο ΝΠΔΔ του 
Δήμου με την επωνυμία «ΕΦΑΚΠΠ». 

9. Την αριθ. 5185/29.4.2014 απόφασή μας με την οποία 
ακυρώθηκαν μερικώς οι αριθ. 23/2014 και 25/2014 απο¬ 
φάσεις του Δημοτικού Συμβουλίου Σκύδρας. 

10. Την αριθ. 40/2014 απόφαση της 2ης Ειδικής Επιτρο¬ 
πής του άρθρου 152 του Ν. 3463/2006 η οποία ελήφθη 
κατά την 8η/2014 συνεδρίαση της και δέχθηκε την από 
6.6.2014 προσφυγή του Δήμου Σκύδρας κατά της αριθ. 
5185/29.4.2014 απόφασής μας. 

11. Την αριθ. 18500/23.10.2014 βεβαίωση της οικονομικής 
υπηρεσίας του Δήμου Σκύδρας, αποφασίζουμε: 

1. Τη μεταφορά στο Δήμο Σκύδρας των κάτωθι υπαλ¬ 
λήλων της Δημοτικής Κοινωφελούς Επιχείρησης του 
Δήμου Σκύδρας (ΔΗΚΕΣ), με σχέση εργασίας αορίστου 
χρόνου, κατά τα οριζόμενα στην αριθ. 25/2014 απόφαση 
Δημοτικού Συμβουλίου του ίδιου δήμου, ως εξής: 

ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΡΟΣ 

ΚΑΤΗΓΟΡΙΑ 

ΕΙΔΙΚΟΤΗΤΑ 

Σιδηροπούλου Ολγα 

Θεόδωρος 

ΔΕ 

Υπαλλήλων Γ ραφείου 

Σαββίδης Χαρίτων 

Αντώνιος 

ΥΕ 

Εργατών Καθαριότητας 

Τομπουλίδης Ανέστης 

Γ εώργιος 

ΥΕ 

Εργατών Καθαριότητας 

Σταύρου Αθανάσιος 

Πέτρος 

ΥΕ 

Εργατών 

Ματζάρης Αναστάσιος 

Παναγιώτης 

ΥΕ 

Εργατών 

Νειλούδης Δημήτριος 

Ιωάννη 

ΥΕ 

Εργατών 


2. Τη σύσταση στον Οργανισμό Εσωτερικής Υπηρεσίας του Δήμου Σκύδρας, έξι (6) προσωρινών προσωποπαγών 
θέσεων Ιδιωτικού Δικαίου Αορίστου Χρόνου, λόγω του ότι στον Ο.Ε.Υ. δεν προβλέπονται αντίστοιχες θέσεις, ως 
εξής: 

- Μία (1) θέση ΔΕ Διοικητικού, 

- Τέσσερεις (4) θέσεις ΥΕ Εργατών Καθαριότητας, 

- Μία (1) θέση ΥΕ Εργατών Πρασίνου 

Οι ανωτέρω προσωποπαγείς θέσεις καταργούνται μετά την καθ’ οιονδήποτε τρόπο κένωσή τους. 

Η κατάταξη των ανωτέρω υπαλλήλων στις συνιστώμενες θέσεις του Ο.Ε.Υ. του Δήμου Σκύδρας, θα γίνει με 
απόφαση του αρμοδίου προς διορισμό οργάνου η οποία δημοσιεύεται στην Εφημερίδα της Κυβέρνησης. 

3. Μεταφορά στο ΝΠΔΔ του Δήμου Σκύδρας με την επωνυμία ΕΦΑΚΠΠ των κάτωθι υπαλλήλων της ΔΗ.Κ.Ε.Σ. 
που υπηρετούν με σχέση εργασίας Ιδιωτικού Δικαίου Αορίστου Χρόνου, με την ίδια σχέση εργασίας και με την 
ίδια ή παρεμφερή ειδικότητα, ως εξής: 


ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΡΟΣ 

ΚΑΤΗΓΟΡΙΑ 

ΕΙΔΙΚΟΤΗΤΑ 

Τριανταφυλλίδου Μαρία 

Κωνσταντίνος 

ΔΕ 

Υπαλλήλων Γ ραφείου 

Σαμαρτζίδου Ιωάννα 

Στέφανος 

ΔΕ 

Υπαλλήλων Γ ραφείου 


Η σύσταση προσωρινών προσωποπαγών θέσεων θα γίνει με απόφαση του Διοικητικού Συμβουλίου του ΕΦΑΚΠΠ 
του Δήμου Σκύδρας και η κατάταξη του μεταφερόμενου προσωπικού σε αυτές θα γίνει με απόφαση του αρμό¬ 
διου προς διορισμό οργάνου (παρ. 5 άρθρ. 109 του Ν.3852/2010), η οποία θα δημοσιευθεί στην Εφημερίδα της 
Κυβερνήσεως. 

Από την απόφαση αυτή προκαλείται δαπάνη στον προϋπολογισμό του Δήμου Σκύδρας για το έτος 2014 ως 
εξής: α) στον ΚΑΕ 10.6021.001 ποσό ύψους 4.252,00 ευρώ και στον ΚΑΕ 10.6052.001 ποσό ύψους 1.044,28 ευρώ, β) 
στον ΚΑΕ 20.6021.001 ποσό ύψους 16.272,00 ευρώ και στον ΚΑΕ 20.6052.001 ποσό ύψους 4.322,68 ευρώ, γ) στον ΚΑΕ 
35.6021.001 ποσό ύψους 3.900,00 ευρώ και στον ΚΑΕ 35.6052.001 ποσό ύψους 957,84 ευρώ, η οποία έχει προβλεφθεί 
στον προϋπολογισμό οικ. έτους 2014 Δήμου Σκύδρας και θα είναι ανάλογη για τα επόμενα έτη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 29 Οκτωβρίου 2014 

Ο Γ ενικός Γ ραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Ιιίίρ://νννννν.βί. 9 ΐ· - β-παϊΙ: ννβόπΐ33ίβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































